Праваабаронца Уладзімір Вялічкін, які з’яўляецца назіральнікам у Брэсцкай гарадской выбарчай камісіі, звярнуўся да дзяжурных сябраў гэтай камісіі з просьбай паглядзець пратаколы паседжанняў. На паседжаннях Брэсцкай гарадской камісіі да гэтага моманту ўжо быў прыняты шэраг рашэнняў, у тым ліку акрэслены межы ўчасткаў, вызначаны выдаткі для сябраў камісіі і артыкулы расходаў. На выбары дзяржава вылічае грошы з грамадзян-падаткасплатчыкаў. Кіруючыся прынцыпам празрыстасці, грамадзяне маюць права ведаць у тым ліку і як тэрытарыяльная камісія распараджаецца матэрыяльным сродкамі.